****

**LIETUVOS RESPUBLIKOS VIDAUS REIKALŲ MINISTRAS**

**ĮSAKYMAS**

**DĖL LIETUVOS RESPUBLIKOS VIDAUS REIKALŲ MINISTRO 2015 M. SPALIO 21 D. ĮSAKYMO NR. 1V-833 „dėl 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ 08.2.1-CPVA-R-908 PRIEMONĖS „KAIMO GYVENAMŲJŲ VIETOVIŲ ATNAUJINIMAS“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

2018 m. rugpjūčio 24 d. Nr. 1V-605

Vilnius

Pakeičiu 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.2.1-CPVA-R-908 priemonės „Kaimo gyvenamųjų vietovių atnaujinimas“ projektų finansavimo sąlygų aprašą, patvirtintą Lietuvos Respublikos vidaus reikalų ministro 2015 m. spalio 21 d. įsakymu Nr. 1V-833 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ 08.2.1-CPVA-R-908 priemonės „Kaimo gyvenamųjų vietovių atnaujinimas“ projektų finansavimo sąlygų aprašo patvirtinimo“:

1. Pakeičiu 9 punktą ir jį išdėstau taip:

„9.  Pagal Aprašą skiriamų ES struktūrinių fondų lėšų paskirstymas regionams:

|  |  |
| --- | --- |
| Regiono pavadinimas | ES struktūrinių lėšų suma, Eur |
| Alytaus | 2 816 452 |
| Kauno | 6 734 194 |
| Klaipėdos | 6 277 200 |
| Marijampolės | 3 650 278 |
| Panevėžio | 5 002 065 |
| Šiaulių | 5 518 258 |
| Tauragės | 1 565 096 |
| Telšių | 3 185 695 |
| Utenos | 769 016 |
| Vilniaus | 9 401 811 |
| Iš viso | 44 920 065 |

9.1. ES struktūrinių fondų lėšos, dėl kurių kasmet turi būti pasirašytos projektų sutartys, pagal regionus:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Regiono pavadinimas | 2014 metai | 2015 metai | 2016 metai | 2017 metai | 2018 metai | 2019 metai | 2020 metai | ES struktūrinių fondų lėšų suma, Eur |
| Alytus | 0 | 0 | 1 061 803 | 909 714 | 844 935 | 0 | 0 | 2 816 452 |
| Kaunas | 0 | 0 | 2 519 650 | 2 247 255 | 1 967 289 | 0 | 0 | 6 734 194 |
| Klaipėda | 0 | 0 | 2 322 567 | 2 071 478 | 1 883 155 | 0 | 0 | 6 227 200 |
| Marijampolė | 0 | 0 | 1 351 764 | 1 205 626 | 1 092 888 | 0 | 0 | 3 650 278 |
| Panevėžys | 0 | 0 | 1 917 534 | 1 710 234 | 1 374 297 | 0 | 0 | 5 002 065 |
| Šiauliai | 0 | 0 | 2 120 050 | 1 890 856 | 1 507 352 | 0 | 0 | 5 518 258 |
| Tauragė | 0 | 0 | 1 565 096 | 0 | 0 | 0 | 0 | 1 565 096 |
| Telšiai | 0 | 0 | 1 196 926 | 1 067 528 | 921 241 | 0 | 0 | 3 185 695 |
| Utena | 0 | 0 | 769 016 | 0 | 0 | 0 | 0 | 769 016 |
| Vilnius | 0 | 0 | 3 278 131 | 2 923 739 | 3 199 941 | 0 | 0 | 9 401 811 |
| IŠ VISO | 0 | 0 | 18 102 537 | 14 026 430 | 12 791 098 | 0 | 0 | 44 920 065 |

9.2. ES struktūrinių fondų lėšos, kurios kasmet turi būti pripažįstamos deklaruotinomis, pagal regionus:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Regiono pavadinimas | 2014 metai | 2015 metai | 2016 metai | 2017 metai | 2018 metai | 2019 metai | 2020 metai | 2021 metai | 2022 metai | 2023 metai | ES struktūrinių fondų lėšų suma, Eur |
| Alytus | 0 | 0 | 30 981 | 239 398 | 628 069 | 939 822 | 563 290 | 337 974 | 76 918 | 0 | 2 816 452 |
| Kaunas | 0 | 0 | 68 098 | 544 789 | 1 498 170 | 2 265 337 | 1 346 839 | 808 103 | 202 858 | 0 | 6 734 194 |
| Klaipėda | 0 | 0 | 62 772 | 502 177 | 1 380 986 | 2 122 320 | 1 255 440 | 753 264 | 200 241 | 0 | 6 277 200 |
| Marijampolė | 0 | 0 | 36 534 | 292 273 | 803 751 | 1 233 683 | 730 056 | 438 033 | 115 948 | 0 | 3 650 278 |
| Panevėžys | 0 | 0 | 51 825 | 414 602 | 1 140 156 | 1 663 786 | 1 000 413 | 600 248 | 131 035 | 0 | 5 002 065 |
| Šiauliai | 0 | 0 | 57 298 | 458 389 | 1 260 571 | 1 833 580 | 1 103 652 | 662 191 | 142 577 | 0 | 5 518 258 |
| Tauragė | 0 | 0 | 0 | 158 697 | 793 486 | 612 913 | 0 | 0 | 0 | 0 | 1 565 096 |
| Telšiai | 0 | 0 | 32 350 | 258 795 | 711 685 | 1 069 603 | 637 139 | 382 283 | 93 840 | 0 | 3 185 695 |
| Utena | 0 | 0 | 0 | 769 02 | 384 509 | 307 605 | 0 | 0 | 0 | 0 | 769 016 |
| Vilnius | 0 | 0 | 88 598 | 708 785 | 1 949 159 | 3 261 082 | 1 880 362 | 1 128 217 | 385 608 | 0 | 9 401 811 |
| IŠ VISO | 0 | 0 | 428 456 | 3 654 807 | 10 550 542 | 15 309 731 | 8 517 191 | 5 110 313 | 1 349 025 | 0 | 44 920 065“ |

“

2. Pakeičiu 33 punktą ir jį išdėstau taip:

„33. Projektui bendrai finansuoti papildomai skiriama po 2,5 procentinio punkto, bet ne daugiau kaip 5 procentiniai punktai valstybės biudžeto lėšų (konkretus dydis nustatomas skaičiuojant: ES struktūrinių fondų lėšų dalis projekte (Eur) dalijama iš 0,85 (didžiausia galima projekto finansuojamoji ES struktūrinių fondų lėšų dalis) ir dauginama iš 0,025 (didžiausia projektui bendrai finansuoti papildomai skiriamų valstybės biudžeto lėšų dalis), atitinkamai sumažinant pareiškėjo dalį, jeigu:

33.1. kartu su paraiška pareiškėjas pateikia projekto veiklai (-oms) įgyvendinti reikalingo patvirtinto statinio techninio projekto (-ų) ir statybą leidžiančio dokumento (-ų) kopijas;

33.2. projekto veiklų įgyvendinimo pabaigoje, t. y. baigus įgyvendinti visas projekto pirkimo sutartis (projekto vykdytojui gavus statybos užbaigimo dokumentą ir (arba) pasirašius prekių / paslaugų perdavimo priėmimo aktą), nustatoma, kad projekto įgyvendinimo trukmė sutrumpėja ne mažiau nei 10 proc. nuo pirminėje projekto sutartyje numatytos trukmės (projekto įgyvendinimo trukmė skaičiuojama nuo projekto sutarties pasirašymo dienos iki projekto veiklų įgyvendinimo pabaigos);

33.3. teritorijoje, kuri apibrėžta projekto veikloms įgyvendinti parengtame techniniame projekte, arba su projektu susijusioje teritorijoje per 2 metus nuo projekto veiklų įgyvendinimo pabaigos bus sukurtos naujos darbo vietos, t. y. kiekvienam 100 000 Eur (vienam šimtui tūkstančių eurų) projekto investicijų, turi būti sukuriama ne mažiau kaip 1 darbo vieta; projekto atitiktis šiame papunktyje nurodytam reikalavimui nustatoma paraiškos vertinimo metu, baigus įgyvendinti projektą (kartu su galutiniu mokėjimo prašymu) ir praėjus 2 metams po projekto veiklų įgyvendinimo, vadovaujantis šiais reikalavimais:

33.3.1. naujai sukurtos darbo vietos skaičiuojamos teritorijos, kuri apibrėžta projekto veikloms įgyvendinti parengtame techniniame projekte, ribose arba su projektu susijusioje teritorijoje;

33.3.2. nauja darbo vieta turi būti sukurta mažoje ar vidutinėje įmonėje arba įrengta konkreti stacionari fizinė darbo vieta mažų įmonių darbuotojams ar savarankiškai dirbantiems asmenims; maža įmonė negali būti kontroliuojama didelės įmonės;

33.3.3. naujai sukurta darbo vieta neturi būti išlaikoma iš valstybės ar savivaldybės biudžeto;

33.3.4. atvirame ore esančioms darbo vietoms taikomas 0,5 sezoniškumo koeficientas (kiekvienam 100 000 Eur (vienam šimtui tūkstančių eurų) projekto investicijų turi būti sukuriamos ne mažiau kaip 2 darbo vietos);

33.3.5. darbo vieta negali būti perkelta; atitiktis šiam kriterijui vertinama patikrinant Valstybinio socialinio draudimo fondo valdybos prie Socialinės apsaugos ir darbo ministerijos duomenų bazėse pateiktą informaciją;

33.3.6. naujai kuriamos darbo vietos turi būti numatytos ir pagrįstos projekto investicijų projekte ir nurodomos projekto sutartyje bei nekeičiamos projekto įgyvendinimo metu.“

3. Pakeičiu 34 punktą ir jį išdėstau taip:

„34. Projektui skiriama bendrai finansuoti iš valstybės biudžeto lėšų dalis sumažinama po 2,5 procentinio punkto, bet ne daugiau kaip 5 procentiniais punktais valstybės biudžeto lėšų (konkretus dydis nustatomas skaičiuojant: ES struktūrinių fondų lėšų dalis projekte (Eur) dalijama iš 0,85 (didžiausia galima projekto finansuojamoji ES struktūrinių fondų lėšų dalis) ir dauginama iš 0,025 (didžiausia projektui bendrai finansuoti papildomai skiriamų valstybės biudžeto lėšų dalis), atitinkamai padidinant pareiškėjo prisidėjimą prie projekto finansavimo, jeigu:

34.1. projekto veiklų įgyvendinimo eigoje projekto įgyvendinimo trukmė pailgėja 10–50 proc., palyginti su numatyta pirminėje projekto sutartyje; jei projekto įgyvendinimo trukmė pailgėja daugiau nei 50 proc., projektui skiriama bendrai finansuoti iš valstybės biudžeto lėšų dalis sumažinama 5 procentiniais punktais (projekto įgyvendinimo trukmė skaičiuojama nuo projekto sutarties pasirašymo dienos iki projekto veiklų įgyvendinimo pabaigos);

34.2. baigus įgyvendinti projektą daugiau nei 10 proc. padidės metinės pareiškėjo išlaidos, skirtos projekto metu sutvarkytiems pastatams (išskyrus pastatus, tvarkomus pagal Aprašo 11.2.1 ir 11.2.4 papunkčiuose nurodytas veiklas) išlaikyti (papildomi savivaldybės darbuotojų etatai, padidėję pastatų išlaikymo kaštai); pareiškėjas kartu su paraiška pateikia informaciją apie faktines (už paskutinius pilnus kalendorinius metus iki paraiškos pateikimo) ir numatomas metines savivaldybės išlaidas, skirtas projekto metu sutvarkytiems pastatams išlaikyti (paslaugų tarifų tikėtinas pokytis nevertinamas);

34.3. projekto vykdytojas nepasiekia projekto sutartyje nustatytų įsipareigojimų dėl darbo vietų sukūrimo.“

4. Pakeičiu 43 punktą ir jį išdėstau taip:

„43. Siekdamas gauti finansavimą pareiškėjas turi užpildyti paraišką, kurios forma nustatyta Projektų taisyklių 3 priede ir skelbiama interneto svetainėje www.esinvesticijos.lt.“

Teisingumo ministras,

pavaduojantis vidaus reikalų ministrą Elvinas Jankevičius